La coadă pentru esența democrației. Voturile înclină spre Biden.
Georgia și Texas sunt două dintre statele americane unde a început votul anticipat. Ziua Votului în SUA este stabilită prin lege: Prima zi de marți de după 1 noiembrie. Pew Research: Cei care votează anticipat înclină către Joe Biden.
Ziua Votului pentru Casa Albă este fixată de lege: prima zi de marți după 1 noiembrie, iar anul acesta este 3 noiembrie.Multe state permit votul anticipat, fie prin corespondență, fie în persoană. În Georgia s-au deschis de două zile secțiile de votare. Imediat au apărut și cozile.În comitatul Cobb, o suburbie a Atlantei, există probleme atât cu mașinile de vot, cât și cu numărul mare de oameni care au venit. Distanțarea fizică a fost uitată, dar măcar măștile erau prezente.A început votul anticipat și în Texas. Au apărut cozi încă de la primele ore în comitatul Harris, care include orașul Houston și are 2,4 milioane de locuitori. Cozile nu sunt semn bun pentru Donald Trump. Potrivit unui studiu făcut de Pew Research, o companie de sondaje respectată în America, majoritatea celor care votează anticipat îl susțin pe Joe Biden.